Беларускі дзяржаўны тэхналягічны ўнівэрсытэт

Беларускі дзяржаўны тэхналягічны ўнівэрсытэт (БДТУ) — адна з буйных і старэйшых вышэйшых навучальных установаў Рэспублікі Беларусь. Тут рыхтуюць высокакваліфікаваныя інжынэрныя кадры па наступных напрамках: лясной справе і выкарыстаньні лясных рэсурсаў; хімічных тэхналёгіях і біятэхналёгіі; спэцыялізаванай тэхніцы; машынах і абсталяваньні; аўтаматызаваных сыстэмах кіраваньня; машынабудаваньні, мэтралёгіі, стандартызацыі і сэртыфікацыі; паліграфіі, эканоміцы; энэргетыцы; прафэсійным навучаньні. Як базавая вышэйшая навучальная ўстанова ўнівэрсытэт вызначае разьвіцьцё лясной, хіміка-тэхналягічнай і экалягічнай адукацыі ў краіне. У структуру ўнівэрсытэту ўваходзяць 10 факультэтаў, 47 катэдраў, 5 філіялаў катэдраў, 5 вучэбна-навукова-вытворчых комплексаў, дзе навучаюцца каля 11 000 студэнтаў, 185 дактарантаў і асьпірантаў. Штогод праходзяць павышэньне кваліфікацыі больш за 400 спэцыялістаў розных галін вытворчасьці. Адначасова з падрыхтоўкай інжынэрных кадраў па 27 спэцыяльнасьцях і 54 спэцыялізацыях ва ўнівэрсытэце праводзіцца падрыхтоўка кадраў вышэйшай навуковай кваліфікацыі праз магістратуру, асьпірантуру і дактарантуру. Ва ўнівэрсытэце сфармавана 14 навукова-пэдагагічных школаў, створаныя і дзейнічаюць 6 саветаў па абароне доктарскіх і кандыдацкіх дысэртацыяў, на якія прадстаўляюцца да абароны штогод 3-5 доктарскіх і 30-35 кандыдацкіх прац. Гісторыя 21 чэрвеня 1930 — у Гомелі, згодна пастановы №50 аб’яднанага паседжаньня Савета народных камісараў і эканамічнага Савета БССР быў створаны Лясны інстытут 1932 — Лясны інстытут перайменаваны ў Лесатэхнічны інстытут 1934 — нарадай ЦВК БССР інстытуту дадзена імя С. М. Кірава. Новая назва — Беларускі лесатэхнічны інстытут імя С. М. Кірава 1941 — інстытут эвакуяваны ў Сьвярдлоўск дзе аб’яднаны з Уральскім лесатэхнічным інстытутам 1944 — інстытут вяртаецца ў Гомель 1946 — інстытут пераведзены ў Менск 15 чэрвеня 1961 — паводле загаду №189 Міністра вышэйшай адукацыі СССР інстытут пераарганізаваны ў Беларускі тэхналягічны інстытут імя С. М. Кірава 20 кастрычніка 1980 — Указам Прэзыдыюма Вярхоўнага Савета СССР БТІ імя С. М. Кірава ўзнагароджаны ордэнам Працоўнага Чырвонага Сьцяга 16 лістапада 1993 — пастановай Савета Міністраў Рэспублікі Беларусь інстытут ператвораны ў Беларускі дзяржаўны тэхналягічны ўнівэрсытэт кастрычнік 2005 — унівэрсытэту нададзены статус вядучай вышэйшай навучальнай установы ў лясным, хімічным і паліграфічным кірунках народнай гаспадаркі Беларусі чэрвень 2006 — Саветам кіраўнікоў урадаў Садружнасьці Незалежных Дзяржаваў прынятая пастанова аб наданьні БДТУ статусу базавай арганізацыі дзяржаваў-удзельникаў СНД па адукацыі ў лясной гаспадарцы і лясной прамысловасьці Рэктарам БДТУ зьяўляецца Іван Жарскі Факультэты і катэдры Лесагаспадарчы факультэт Катэдра лесаводзтва Катэдра лесаўпарадкаваньня Катэдра лесааховы і драўніназнаўства Катэдра лясных культур і глебазнаўства Катэдра паляўніцтвазнаўства Катэдра ляндшафтнага праектаваньня i садова-паркавага будаўніцтва Катэдра турызму і прыродакарыстаньня Факультэт тэхналёгіі і тэхнікі лясной прамысловасьці Катэдра лясных машын і тэхналёгіі лесанарыхтовак Катэдра тэхналёгіі дрэваапрацоўчых вытворчасьцяў Катэдра дрэваапрацоўчых станкоў і інструмэнтаў Катэдра энэргазьберажэньня, гідраўлікі і цеплатэхнікі Катэдра матэрыялазнаўства і тэхналёгіі мэталаў Катэдра дэталяў машын і пад’ёмна-транспартных прыладаў Катэдра лясных дарог і арганізацыі вывазкі драўніны Катэдра тэхналёгіі і дызайну вырабаў з драўніны Факультэт тэхналёгіі арганічных рэчываў Катэдра арганічнай хіміі Катэдра тэхналёгіі нафтахімічнага сынтэзу і перапрацоўкі палімерных матэрыялаў Катэдра хімічнай перапрацоўкі драўніны Катэдра біятэхналёгіі і біяэкалёгіі Катэдра фізыка-хімічных мэтадаў сэртыфікацыі прадукцыі Катэдра аналітычнай хіміі Катэдра бясьпекі жыцьцядзейнасьці Катэдра замежных моў Факультэт хімічнай тэхналёгіі і тэхнікі Катэдра тэхналёгіі неарганічных рэчаў і агульнай хімічнай тэхналёгіі Катэдра хіміі, тэхналёгіі электрахімічных вытворчасьцей і матэрыялаў электроннай тэхнікі Катэдра машын і апаратаў хімічных і сылікатных вытворчасьцей Катэдра працэсаў і апаратаў хімічных вытворчасьцей Катэдра агульнай і неарганічнай хіміі Катэдра тэхналёгіі шкла і керамікі Катэдра хімічнай тэхналёгіі вяжучых матэрыялаў Катэдра фізычнай і калёіднай хіміі Катэдра тэарэтычнай мэханікі Катэдра прамысловай экалёгіі Катэдра аўтаматызацыі вытворчых працэсаў і электратэхнікі Катэдра мэханікі матэрыялаў і канструкцый Інжынэрна-эканамічны факультэт Катэдра эканамічнай тэорыі і маркетынга Катэдра мэнэджмэнта і эканомікі прыродакарыстаньня Катэдра эканомікі і кіраваньня на прадпрыемствах хіміка-ляснога комплексу Катэдра статыстыкі, бугальтарскага ўліку, аналізу і аўдыту Катэдра вышэйшай матэматыкі Катэдра фізычнага выхаваньня і спорту Катэдра арганізацыі вытворчасьці і эканомікі нерухомасьці Факультэт выдавецкай справы і паліграфіі Катэдра беларускай філялёгіі Катэдра паліграфічных вытворчасьцей Катэдра рэдакцыйна-выдавецкіх тэхналёгіяў Катэдра паліграфічнага абсталяваньня і сродкаў апрацоўкі інфармацыі Катэдра філязофіі і права Факультэт інфармацыйных тэхналёгій Катэдра гісторыі Беларусі і паліталёгіі Катэдра інжынэрнай графікі Катэдра фізыкі Катэдра інфармацыйных сыстэм і тэхналёгіяў Катэдра інфарматыкі і кампутарнай графікі Завочны факультэт Інстытут павышэньня кваліфікацыі і перападрыхтоўкі кадраў Факультэт грамадзкіх прафэсій Факультэт перадунівэрсытэцкай падрыхтоўкі Дэканат па працы з замежнымі студэнтамі Выбітныя выпускнікі Іван Цітавец (нар. 1936) — беларускі літаратар, паэт-песеньнік. Сябра Саюзу пісьменьнікаў Беларусі. Дзьмітры Кацярыніч (нар. 1957) — беларускі дзяржаўны дзяяч, міністар прамысловасьці Рэспублікі Беларусь (2011-2014). Станіслаў Галактыёнаў (1937-2011) — савецкі беларускі і амэрыканскі навуковец, адзін з заснавальнікаў малекулярнага мадэляваньня. Выбітныя выкладчыкі Аляксандар Пякарскі (нар. 1952) — беларускі матэматык. Доктар фізыка-матэматычных навук (1991), прафэсар (1993). Вонкавыя спасылкі Афіцыйны сайт (рас.) Неафіцыйны сайт Неафіцыйны сайт (рас.) Сайт навукова-досьледнай лябараторыі «Фізыка-хімічных мэтадаў досьледаў» (рас.) Неафіцыйны сайт катэдры тэарэтычнай мэханікі БДТУ (рас.)